Јунес ел Ајнауи
Јунес ел Ајнауи (; рођен 12. септембра 1971. у Рабату) је бивши марокански професионални тенисер који је свој најбољи пласман у синглу достигао 3. новембра 2003. када је заузимао 14. место на АТП листи. Освојио је пет титула на АТП турнирима у појединачној конкуренцији.

Каријера 
На гренд слем турнирима је стизао четири пута до четвртфинала (по два пута на ОП Аустралије и ОП Сједињених Америчких Држава). Остао је упамћен његов наступ на ОП Аустралије 2003. када је у четвртом колу савладао најбољег тенисера света, Лејтона Хјуита, да би у четвртфиналу био поражен од Ендија Родика после скоро пет сати игре. На овом мечу је постављен нови рекорд Аустралијан опена по укупном броју гемова (83) и трајању петог сета (скоро два и по сата).

Током своје дуге каријере Јунес ел Ајнауи је због повреда доста одсуствовао са терена. Са активним играњем тениса је престао у септембру 2008. а турнир у Дохи 2010. је био његов опроштајни на АТП туру. После победе у првом колу елиминисан је већ у наредној рунди од Стива Дарсија.

Учествовао је и на неколико фјучерса у периоду 2015–2016. али није забележио ниједну победу. За фјучерс у Манами (Бахреин) добио је специјалну позивницу организатора (). Успешно је прошао два кола квалификација и нашао се у главном жребу где је у првом колу савладао Бернда Кослера а потом је у другом колу поражен од Виктора Дурасовића. Ове три победе биле су прве на професионалном нивоу после 7 година и турнира у Дохи. Са својих 45 година постао је најстарији рангирани тенисер на АТП листи у синглу.

АТП финала

Појединачно: 16 (5–11)

Референце

Спољашње везе 

 Јунес ел Ајнауи на сајту АТП 
 Јунес ел Ајнауи  на сајту ИТФ 
 Јунес ел Ајнауи на сајту Дејвис купа 

Рођени 1971.
Марокански тенисери
Тенисери на Летњим олимпијским играма 1992.
Марокански олимпијци на Летњим олимпијским играма 1992.
Тенисери на Летњим олимпијским играма 2004.
Марокански олимпијци на Летњим олимпијским играма 2004.